








Pluto-fagteam FLU 


Referat fra samarbeidsmøte fredag 12. mai, kl. 10.00 – 13.00  

Pluto-fagteam FLU (PLUTO =  Prosjekt LærerUtdanning med Teknologisk-pedagogisk Omstilling)
Tilstede

Karin Steinsvåg (Trodlahaugen barnehage), Aud Lillian Brandsdal (Prestegardsskogen barnehage), Merethe Aase (Rufus barnehage), Lasse Haugen (Anna Nielsens Minne barnehage) og Svanhild Holme/ …. (Bremnes/Maurtua barnehage),  Vivian Gullberg (forming), Thormod Stangenes (musikk), Bjørn Bjørlykke (norsk), Gry Tuset (matematikk), Øyvind Bjørkås (studieleder) og Margrethe Jernes (prosjektgruppen, referent).

Fagteamet hadde sitt første møte og drøftet fritt ulike synspunkter i forhold til innovasjonsprosjektet. Målet for dette første møtet var å drøfte, ikke å finne løsninger. Jeg håper jeg har fanget det vesentligste. 

1/2000 Lærerrollen 

Fra styrt lærerformidling til læreren som medstudent (den mer kompetente andre).

2/2000 Torghandel 

Tilbud kontra egen innhenting av informasjon. 

Metaforen ”torghandel med ulike boder” hvor bodene kan være faglærers kompetanse, 

barnehagefellesskapet, Internett osv. ble drøftet. Forslag om å definere studentenes 

medskaping og presentasjon som en av bodene. Studentene skal ikke bare innhente 

informasjon i bodene, de må også presentere sine boder.

3/2000 Lederrollen i barnehagen


Lasse hadde med en informativ brosjyre som han hadde utarbeidet til sitt personalet. 

Flere av problemstillingen har reiste, vil bli drøftet videre i fagteamet bl.a styrerens 

faglige ansvar i forhold til medarbeidere, studenter og faglærer fra HSH.

4/2000 Tema og/eller prosjekt


Samarbeidet gir mulighet for en friere arbeidsform hvis vi velger prosjektformen med 

problemstillinger i motsetning til emner/tema som styrer mer. 

Fagspesifikke mål kan kanskje arbeides bedre med i prosjekter.

5/2000 Data på to nivå 


Vi står overfor en todelt utfordring: data som en arena for refleksjon blant de voksne 

og data som et verktøy for barns skapende lek.

6/2000 Overordna prinsipper i søknaden

Dilemma ( drøftingene foregår både i forhold til de overordna prinsippene samtidig 

som vi ser for oss konkrete ideer til gjennomføring.

7/2000 Ressursbruk


Hvordan vi disponerer vår egen ressurs er opptil oss i samarbeid i fagteamet. 
Faglærerne har mulighet til å redusere ordinære undervisningstimer og øke samvær 

med studenter i praksis.

Praksislærernes ressursbruk er uavklart. Dette er en administrativ utfordring.

8/2000 IKT i fagene

Dette kom i bakgrunnen på møtet fordi det i første omgang ikke berører praksislærernes ansvar.

9/2000 Praksisorganisering

Vi diskuterte mengden praksis og årsplassering, - hvor nært tilknyttet barnehagen i 

starten av studiet, hvor mye fastlåst tid, hvor mye tid til studentenes frie disposisjon???

10/2000 Koblingen mellom teori og praksis


Jevn veksling mellom å drøfte faglige og pedagogiske problemstillinger inne på 

lærerskolen og ute i praksisfellesskapet. Faglærerne og praksislærerne er kollegaer og 

har like mye ansvar for studentenes yrkessosialisering og begge yrkesgruppene kan ”undervise” både på høyskolen og i praksis. 

11/2000 Plandokumenter


Som deltakere i forskningsprosjektet PLUTO forventer vi en viss frihet i forhold til 

gjeldende planer (både ramme- og fagplaner), spesielt med tanke på alternative 

vurderingsordninger. 
Vi har imidlertid bruk for noen rammer i forhold til fagene, og 

vi vil vurdere NLA sin fagplan for FLU: 

http://www.markus.lh.nla.no/forskole/Default.htm
Vi fikk tips om Høgskolen i Vestfold sitt prosjekt som fremhever temablokkundervisning: http://www-lu.hive.no/iktnlp/
12/2000 Kaos og struktur


Det ble poengtert at det er først gjennom en urolig og kaotisk fase, at utvikling og 

endring kan skje. Vi må ha is i magen.

13/2000 Barnas perspektiv


Vi tok opp problemstillinger omkring hvordan barna vil takle at det kommer ulike 

voksne (både studenter og faglærere) på besøk i barnehagen. Praksislærerne poengterte 

at stort sett er barna begeistret og nysgjerrige på nye voksne. Voksne som har 

vært i barnehagen vil ha erfart dette. Behovene til de av barna som er reservert, vil det 

faste personalet sørge for. Dette skulle ikke være til hinder for nye tanker om 

deltakelse i praksisfellesskapet både for studenter og faglærere.

14/2000 Møteplan


Alle møtene er på rom T107 på Ormaberget.


Mandag 22. mai, kl. 10.00 – 13.00


Tirsdag 6. juni, kl. 10.00 – 13.00


Onsdag 14. juni kl. 11.30 – 14.00


Mandag 19. juni kl. 10.00 – 13.00


Arbeid på neste møte:

· vurdere NLA sin fagplan for førskolelærerutdanningen

· tanker videre omkring praksisorganiseringen

Rommetveit, 12.05.00

Margrethe Jernes 

Margrethe sine kommentarer og vedlegg:

Det var god stemning i gruppen, og jeg ser fram til det videre arbeidet.

Jeg har fått tillatelse til å sitere Thormod slik jeg forstod ham: nå kan vi prøve noe vi har hatt lyst til lenge…. vi kan åpne opp for galskapen…. dette er spennende!

Problemstillinger omkring studiestart ble diskutert av noen av fagteamets medlemmer etter møtets slutt. Kan jeg oppfordre fagteamet til å tenke litt på dette til neste møte? 

Noen aktuelle nettadresser:

PLUTO/HSH sin arbeidsside (
http://ymer.hsh.no/~kse/ITUWEB/index.htm
Klikk på Link til logg, så ser dere et virtuelt drøftingsforum.

Om læringssyn ( 

http://www.norsk-larerlag.no/publikasjoner/bedre-skole-tidskrift/hoved.990915.133739.html
Olga Dysthe er ansatt ved Universitet i Bergen og er tilknyttet Institutt for læringsforskning.

Hovedsiden til ITU ( 

http://www.itu.uio.no/
Her vil det stadig stå noe som vedrører PLUTO-prosjektet.

Info. om PLUTO ( 

http://www.itu.uio.no/prosj/pluto.htm
Info. om konkurransen ( 

http://www.itu.uio.no/prosj/konkurranse.htm
Info. om vinnerne ( 

http://www.itu.uio.no/magasinet/artikler/artikkel17.htm

